Úradný vestník L 243 , 15/09/1999 S. 0012 - 0013



Rozhodnutie Komisie z 10. septembra 1999, ktorým sa menia a dopĺňajú rozhodnutia Komisie 92/260/EHS a 93/197/EHS vzhľadom na podmienky zdravia zvierat pre dočasný vstup a dovoz registrovaných koní zo Spojených arabských emirátov do spoločenstva (oznámené pod číslom dokumentu C(1999) 2795) (Text s významom pre EHP) (1999/613/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o podmienkach zdravia zvierat pri premiestňovaní koňovitých a ich dovoze z tretích krajín [1] naposledy zmenenú Aktom o pristúpení Rakúska, Fínska a Švédska a najmä na jej článok 15 písm. a) a článok 16, (1) keďže zdravotné podmienky a veterinárna certifikácia pre dočasný vstup a dovozy registrovaných koní okrem iných krajín zo Spojených arabských emirátov sú ustanovené v rozhodnutí Komisie 92/260/EHS [2] naposledy zmenenom a doplnenom rozhodnutím 1999/228/ES [3] a rozhodnutím Komisie 93/197/EHS [4] naposledy zmenenom a doplnenom rozhodnutím 1999/252/ES [5]; (2) keďže po druhej veterinárnej kontrolnej misii Komisie v Spojených arabských emirátoch sa javí, že nákazová situácia je pod uspokojivou kontrolou veterinárnych služieb a najmä premiestňovanie koňovitých a ich zdravotný stav sú dostatočne kontrolované; (3) keďže v Spojených arabských emirátoch nebol nikdy hlásený africký mor koní a očkovanie proti tomuto ochoreniu je viac ako jeden rok zakázané; keďže okrem toho sa na celom území krajiny vykonal rad sérologických prieskumov a členským štátom a Komisii sa oznámili uspokojivé výsledky; (4) keďže podmienky pre dovoz koňovitých do príslušnej krajiny sú aspoň také prísne ako podmienky pre dovoz koňovitých do spoločenstva; keďže z tohto dôvodu by sa mala táto krajina považovať za málo rizikovú vzhľadom na zavlečenie afrického moru koní z iných území; (5) keďže podmienky na zdravie zvierat a veterinárnu certifikáciu sa musia prijať v súlade s nákazovou situáciou u zvierat príslušnej tretej krajiny; keďže tento prípad sa týka iba registrovaných koní, ktoré sa majú dočasne alebo trvale doviezť zo Spojených arabských emirátov; (6) keďže sa podľa toho majú zmeniť a doplniť rozhodnutia Komisie 92/260/EHS a 93/197/EHS; (7) keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie Komisie 92/260/EHS sa mení a dopĺňa takto: 1. Prvá zarážka v písmene d) kapitoly III veterinárneho osvedčenia E v prílohe II sa nahrádza takto: "— buď - krajina odoslania v izolačnom stredisku (3) alebo - v Spojených arabských emirátoch (AE), v určených miestach pod úradným veterinárnym dozorom (3)". 2. Štvrtá pomlčka v písmene i) kapitoly III veterinárneho osvedčenia E v prílohe II sa nahrádza takto: "— testu na africký mor koní, ako je popísaný v prílohe D smernice Rady 90/426/EHS buď - vykonanom pri dvoch príležitostiach na vzorkách krvi odobratých v intervale medzi 21 a 30 dňami, a to dňa… (5) a dňa… (5), pričom druhá vzorka sa musí odobrať v priebehu 10 dní pred vývozom (3), a to buď s negatívnymi výsledkami, pokiaľ nebolo očkované (3)(4) alebo bez zvýšenia hladiny protilátok, ak bolo očkované (3)(4) alebo - jedenkrát vykonanom na vzorke krvi odobratej v priebehu 10 dní pred vývozom dňa… (5) s negatívnym výsledkom, ak má byť odoslaný zo Spojených arabských emirátov (AE) (3)(4);". 3. V prílohe II vo veterinárnych osvedčeniach A, B, C, D a E v kapitole III odseku d) sa v poslednej pomlčke vkladá v zozname krajín na miesto v poradí podľa kódu ISO krajiny označenie "Spojené arabské emiráty (AE)." Článok 2 Kapitola III veterinárneho osvedčenia E v prílohe II rozhodnutia 93/197/EHS sa mení a dopĺňa takto: 1. Odsek d) sa nahrádza takto: "d) v priebehu troch mesiacov bezprostredne predchádzajúcich vývozu (alebo od narodenia v prípade zvierat mladších ako tri mesiace alebo od vstupu, ak bolo zviera dovezené priamo z Európskeho spoločenstva počas predchádzajúcich troch mesiacov) sa nachádzalo v chovoch pod veterinárnym dozorom v krajine odoslania a bolo držané v schválenom izolačnom stredisku chránenom pred vektorovým hmyzom, buď - počas 40 dní pred odoslaním (3), alebo - počas 30 dní pred odoslaním zo Spojených arabských emirátov (AE) (3);". 2. Odsek k) sa nahrádza takto: "k) sa podrobilo testu na africký mor koní, ako je popísaný v prílohe D smernice Rady 90/426/EHS, bu - dvakrát vykonanom na vzorkách krvi odobratých v intervale medzi 21 a 30 dňami, a to dňa… (4) a dňa… (4), pričom druhá vzorka sa musí odobrať v priebehu 10 dní pred vývozom (3), a to buď s negatívnymi výsledkami, pokiaľ zviera nebolo očkované (3) alebo bez zvýšenia hladiny protilátok, ak bolo očkované (3) alebo - jedenkrát zo vzorky krvi odobratej v priebehu 10 dní pred vývozom dňa… (4) s negatívnym výsledkom, ak má byť odoslaný zo Spojených arabských emirátov (AE) (3);". Článok 3 Toto rozhodnutie je adresované členským štátom. V Bruseli 10. septembra 1999 Za Komisiu Franz Fischler člen Komisie [1] Ú. v. ES L 224, 18.8.1990, s. 42. [2] Ú. v. ES L 130, 15. 5.1992, s. 67. [3] Ú. v. ES L 83, 27.3.1999, s. 77. [4] Ú. v. ES L 86, 6.4.1993, s. 16. [5] Ú. v. ES L 96, 10.4.1999, s. 31. --------------------------------------------------